తెలంగాణలో మహిళా తహసీల్దార్ దారుణహత్య WATCH LIVE TV
సెలక్టర్లూ.. వరల్డ్ కప్ వరకూ ధోనీ పక్కా!
సరిగా ఆడకపోతే.. ధోనీకి జట్టులో చోటు ఇచ్చే విషయమై ఆలోచిస్తామన్న సెలక్టర్లకు ధోనీ తిరుగులేని బదులిచ్చాడు.
TNN | Updated:
Aug 25, 2017, 12:57PM IST
శ్రీలంకపై ఒకే ఒక ఇన్నింగ్స్&zwnj;తో ధోనీ విమర్శకుల నోళ్లు మూయించాడు. జట్టుకు తన అవసరమేంటో తన బ్యాటింగ్ ద్వారా చాటి చెప్పాడు. కీలక సమయంలో నిలకడగా ఆడి.. వచ్చే ప్రపంచ కప్ దాకా తనకు జట్టులో స్థానం కల్పించాల్సిన ఆశ్యకతను చాటాడు. లంకతో జరిగిన రెండో వన్డేలో మిగతా ఆటగాళ్లంతా పెవిలియన్&zwnj;కు క్యూ కట్టగా.. ఇక గెలుపు మీద ఆశలు లేని స్థితిలో భువీతో కలిసి ధోనీ భారత్&zwnj;కు చిరస్మరణీయ విజయాన్ని అందించాడు. రాణించకపోతే ధోనీని జట్టులోకి తీసుకునే విషయమై ఆలోచిస్తామంటూ వన్డే సిరీస్&zwnj;కు ముందు చీఫ్ సెలక్టర్ ఎమ్మెస్కే ప్రసాద్ మాట్లాడగా.. ఇప్పుడు తన బ్యాట్&zwnj;తో సెలక్టర్లకు దీటైన బదులిచ్చాడు. 131 పరుగులకే ఏడు వికెట్లు కోల్పోయిన దశలో సింగిల్స్ తీస్తూ.. జట్టును విజయ తీరాలకు అందించాడు.
ఈ మ్యాచ్&zwnj;లో 68 బంతులు ఆడి 45 పరుగులు చేసిన ధోనీ.. ఒకే ఒక బౌండరీ బాదాడు. కానీ మరో ఎండ్&zwnj;లో భువీ కుదురుకునేందుకు తన వంతు ప్రోత్సాహం అందించాడు. భువనేశ్వర్ ఎక్కువ బంతులు ఆడుతున్నా అభ్యంతరం చెప్పని ధోనీ.. పవర్ హిట్టింగ్&zwnj;ను పక్కనబెట్టి పరిస్థితులకు అనుగుణంగా సింగిల్స్ తీయడానికే ప్రాధాన్యం ఇచ్చాడు. భువీతో కలిసి 8వ వికెట్&zwnj;కు అబేధ్యంగా 100 పరుగులు జోడించాడు.
రెండో వన్డేలో ధోనీ నెమ్మదిగా ఆడి ఉండొచ్చు.. కానీ వన్డేల్లో ఛేజిం&zwnj;గ్లో తనకు తానే సాటి అని మరోసారి ఫ్రూవ్ చేసుకున్నాడు. విజయవంతంగా లక్ష్యాన్ని చేధించిన మ్యాచ్&zwnj;ల్లో ధోనీ సగటు 99.16 కావడం విశేషం. ఛేజింగ్ కింగ్ కోహ్లి 97.68 సగటుతో అతడి తర్వాతి స్థానంలో ఉన్నాడు. అంతేకాదు ఇప్పటి వరకూ ఛేజింగ్&zwnj;లో 39సార్లు ధోనీ అజేయంగా నిలిచి జట్టును గెలిపించాడు. కడ దాకా క్రీజులో ఉండి జట్టును గెలుపు తీరాలకు చేర్చిన ఆటగాడు ప్రపంచ క్రికెట్లో మరొకరు లేరు. ధోనీ తర్వాతి స్థానంలో జాంటీ రోడ్స్ (33 సార్లు) ఉన్నాడు. ప్రపంచ క్రికెట్లో బెస్ట్ ఫినిషర్లలో ఒకడైన ధోనీ వచ్చే ప్రపంచ కప్ వరకూ జట్టులో ఉంటే.. అతడి అనుభవం, బ్యాటింగ్ నైపుణ్యం జట్టుకు ఎంతగానో ఉపయోపడుతుంది. ఇదే విషయాన్ని ధోనీ అభిమానులు ఇప్పుడు బలంగా ప్రస్తావిస్తున్నారు. ధోనీ విలువేంటో ఇప్పటికైనా సెలక్టర్లకు అర్థమై ఉంటుందా..?